钦定古今图书集成/明伦汇编/氏族典/第327卷 > 《廖用贤尚友录》 > 刘长
## 钦定古今图书集成/明伦汇编/氏族典/第327卷 > 《廖用贤尚友录》 > 刘长

按《汉书淮南厉王长传》：“长，高帝少子也。其母故赵王
张敖、美人贯高等谋反，事觉，并逮美人。因辟阳侯言
吕后，吕后妒，不肯白辟阳侯，不强争，即自杀。十一年，
立长为淮南王。王早失母，常附吕后，以故得幸无患。
然常心怨辟阳侯。及孝文即位，骄蹇，数不奉法。上宽
赦之，三年，入朝，乃往请辟阳侯，即自袖金椎椎之。帝”
伤其志，为亲故，不治。王归国，益恣，数上书不逊顺。时
帝舅薄昭为将军，尊重，上令昭予书数之，废处蜀严
道，不食而死。孝文八年，封子安为阜陵侯，子勃为安
阳侯，子赐为阳周侯，子良为东城侯。十六年，立厉王
三子王淮南故地，三分之，阜陵侯安为淮南王，安阳
侯勃为衡山王，阳周侯赐为庐江王。